CELEX: 32015R2032
Language: fi
Date: 2015-11-13 00:00:00
Title: Komission täytäntöönpanoasetus (EU) 2015/2032, annettu 13 päivänä marraskuuta 2015, asetuksen (EU) 2015/1089 muuttamisesta tiettyihin suoriin tukijärjestelmiin sovellettavien vuoden 2015 talousarviomäärärahojen enimmäismäärien osalta Yhdistyneen kuningaskunnan tapauksessa

14.11.2015   
            
            
               FI
            
            
               Euroopan unionin virallinen lehti
            
            
               L 298/6
            
         KOMISSION TÄYTÄNTÖÖNPANOASETUS (EU) 2015/2032,
   annettu 13 päivänä marraskuuta 2015,
   asetuksen (EU) 2015/1089 muuttamisesta tiettyihin suoriin tukijärjestelmiin sovellettavien vuoden 2015 talousarviomäärärahojen enimmäismäärien osalta Yhdistyneen kuningaskunnan tapauksessa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 (1) ja erityisesti sen 22 artiklan 1 kohdan, 42 artiklan 2 kohdan ja 51 artiklan 4 kohdan,
   sekä katsoo seuraavaa:
   
               (1)
            
            
               Komission täytäntöönpanoasetuksessa (EU) 2015/1089 (2) vahvistetaan vuotuiset enimmäismäärät tietyille suorille tukitoimenpiteille vuonna 2015.
            
         
               (2)
            
            
               Yhdistyneessä kuningaskunnassa lainsäädäntö, jolla pannaan täytäntöön suoria tukia koskevat unionin säännöt Walesissa, on kumottu kansallisen tuomioistuimen määräyksellä. Tämän vuoksi Yhdistynyt kuningaskunta teki uusia päätöksiä suorien tukien panemiseksi täytäntöön Walesissa ja ilmoitti niistä komissiolle. Vaikka on Yhdistyneen kuningaskunnan vastuulla varmistaa, että kyseiset uudet päätökset ovat sovellettavan oikeuskehyksen ja unionin lainsäädännön yleisten periaatteiden mukaiset, on aiheellista ottaa kyseiset uudet päätökset huomioon. Tarkemmin sanottuna, koska kyseiset uudet päätökset vaikuttavat perustukijärjestelmän vuotta 2015 koskevien vuotuisten kansallisten enimmäismäärien ja nuorten viljelijöiden tuen laskentaan Yhdistyneen kuningaskunnan osalta, on aiheellista muuttaa kyseisiä enimmäismääriä vastaavasti. Lisäksi näiden päätösten perusteella on aiheellista vahvistaa uudelleenjakotuen enimmäismäärä vuodeksi 2015 Yhdistyneen kuningaskunnan osalta.
            
         
               (3)
            
            
               Sen vuoksi täytäntöönpanoasetusta (EU) 2015/1089 olisi muutettava.
            
         
               (4)
            
            
               Asetuksessa (EU) N:o 1307/2013 säädettyjen suorien tukijärjestelmien täytäntöönpano alkoi vuoden 2015 osalta 1 päivänä tammikuuta 2015. Jotta varmistetaan johdonmukaisuus mainitun asetuksen hakuvuoteen 2015 sovellettavuuden ja vastaavien talousarviomäärärahojen enimmäismäärien sovellettavuuden välillä, tätä asetusta olisi sovellettava samasta päivästä alkaen.
            
         
               (5)
            
            
               Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) 2015/1089 muuttaminen
   Muutetaan täytäntöönpanoasetuksen (EU) 2015/1089 liite tämän asetuksen liitteen mukaisesti.
   2 artikla
   Voimaantulo ja soveltaminen
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 608.
   
      (2)  Komission täytäntöönpanoasetus (EU) 2015/1089, annettu 6 päivänä heinäkuuta 2015, Euroopan parlamentin ja neuvoston asetuksessa (EU) N:o 1307/2013 säädettyihin tiettyihin suoriin tukijärjestelmiin sovellettavista vuoden 2015 talousarviomäärärahojen enimmäismääristä sekä Kroatian erityistä miinanraivaukseen liittyvää varantoa koskevasta osuudesta (EUVL L 176, 6.7.2015, s. 29).
   
      LIITE
      Muutetaan täytäntöönpanoasetuksen (EU) 2015/1089 liite seuraavasti:
      
                  1)
               
               
                  Korvataan I kohdassa Yhdistynyttä kuningaskuntaa koskeva kohta seuraavasti:
                  
                              ”Yhdistynyt kuningaskunta
                           
                           
                              2 100 795”
                           
                        
            
                  2)
               
               
                  Lisätään III kohtaan Yhdistynyttä kuningaskuntaa koskeva kohta seuraavasti:
                  
                              ”Yhdistynyt kuningaskunta
                           
                           
                              16 134”
                           
                        
            
                  3)
               
               
                  Korvataan VI kohdassa Yhdistynyttä kuningaskuntaa koskeva kohta seuraavasti:
                  
                              ”Yhdistynyt kuningaskunta
                           
                           
                              51 798”